A BIZOTTSÁG HATÁROZATA
(2004. október 6.)
a 2004. költségvetési periódusra vonatkozóan, az 1493/1999/EK tanácsi rendelet címén a tagállamok számára, egy bizonyos hektármennyiségű szőlőültetvény szerkezetátalakítására és átállásra megállapított végleges pénzügyi juttatások meghatározásáról
(az értesítés a B(2004) 3663. számú dokumentummal történt)
(2004/688/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az 1999. május 17-i 1493/1999/EK tanácsi rendeletre a borpiac közös szervezésére vonatkozóan (1) és különösen annak 14. cikke (2) bekezdésére,
mivel:
(1)
A szőlőültetvények szerkezetátalakítására és az átállásra vonatkozó szabályokat az 1493/1999/EK rendelet, valamint a 2000. május 31-i 1227/2000/EK bizottsági rendelet határozza meg, amely a borpiac közös szervezéséről szóló 1493/1999/EK tanácsi rendelet részletes végrehajtási szabályait határozza meg, a termelési potenciálra vonatkozóan (2).
(2)
Az 1227/2000/EK rendeletben meghatározott, a pénzügyi tervezésre és a szerkezetátalakítási és átállási rendszer finanszírozásához való hozzájárulásra vonatkozó szabályok szerint, egy adott pénzügyi költségvetési periódusra vonatkozó hivatkozások a tagállamok által október 16. és következő év október 15. között ténylegesen teljesített kifizetésekhez kapcsolódnak.
(3)
Az 1493/1999/EK rendelet 14. cikkének (1) bekezdése értelmében a Bizottság minden évben kiutal a tagállamok számára egy első támogatási részletet, objektív szempontok alapján, a különleges helyzetek és egyedi szükségletek, valamint a rendszer céljának eléréséhez szükséges erőfeszítések figyelembevételével.
(4)
A Bizottság a 2003/628/EK (3) határozatban meghatározta az indikatív pénzügyi juttatásokat a 2003/2004-es kampányra vonatkozóan.
(5)
Az 1227/2000/EK rendelet 17. cikke (1) és (3) bekezdéseinek értelmében, a tagállamok felmerült és elszámolt kiadásai, a 2003/628/EK határozatban szereplő ráfordításaik összegére korlátozódnak. Ez a korlátozás érvényes Németországra és Olaszországra a 2004-es költségvetési periódusra, az elszámolt kiadásokat illetően, melyeket egyszer 125 227 euróval, majd 182 679 euróval csökkentettek annak érdekében, hogy az összes kiadásukat a kezdeti juttatásaikra korlátozzák, valamint Portugáliában, a felmerült költségekre vonatkozóan, melyeket 140 euróval csökkentettek.
(6)
Az 1227/2000/EK rendelet 16. cikke (1) bekezdésének c) pontja értelmében a tagállamok benyújthatnak egy utólagos kérelmet a tárgyévi pénzügyi költségvetési periódus keretében. Nevezett rendelet 17. cikkének (3) bekezdése értelmében ezt a kérelmet azoknak a tagállamoknak az esetében fogadják el, melyek igényléseik arányában költötték el a kezdeti juttatást, a rendelkezésre álló források felhasználásával, miután a tagállamoknak juttatott teljes összegből levonták az egyes tagállamokra eső támogatások összegét, melyeket a nevezett rendelet 16. cikke (1) bekezdésének a) és b) pontja értelmében közzétettek, illetve adott esetben a 17. cikk (1) és (3) bekezdése értelmében javítottak. Ez a rendelkezés alkalmazandó a 2004. költségvetési periódusban Spanyolországra, Franciaországra, Olaszországra, Ausztriára és Portugáliára,
ELFOGADTA EZT A HATÁROZATOT:
1. cikk
A 2004. költségvetési periódusra vonatkozóan, az 1493/1999/EK rendelet címén az érintett tagállamok számára egy bizonyos hektármennyiségű szőlőültetvény szerkezetátalakítására és átállásra megállapított 2003/2004-es kampány végleges pénzügyi juttatásait e határozat melléklete tartalmazza.
2. cikk
Ennek a határozatnak a tagállamok a címzettjei.
Kelt Brüsszelben, 2004. október 6-án.